PIKK.ee

Toiduvaldkonna väiketootjate õppereis Järvamaale ja Lääne-Virumaale
2024-10-21 08:30 - 19:00 (Europe/Tallinn)
Õppereisi grupp on täis!

Sündmuse eesmärgiks on tutvustada väikesemahulist toidutootmist, et julgustada ja inspireerida, luua uusi kontakte ning vahetada kogemusi.
Õppereis on suunatud põllumajandustootjatele ja toidu väiketootjatele.

AJAKAVA (natukene täpsustub, kuna lisandub üks ettevõte, kuid algus- ja lõpuajad jäävad samaks):
Bussi väljumisajad:

8.30 Tartu Lõunakeskuse parkla, 9.15 Puhu-Rist, 9.45 Mäo.
Külastatavad ettevõtted:
Nöösker mõdukoda (Roosna-Alliku, Järvamaa). Etevõtte tutvustus ja toodete degusteerimine.
SirLoin OÜ lihatööstus (Metsla küla, Järvamaa), kuid lisaks info ka Kikerikii mahekanakasvatusest Äntu mõisas. Ettevõtte tutvustus ja toodete degusteerimine.
Moe piiritusetööstuse muuseum-külastuskeskus (Moe, Lääne-Virumaa). Ringkäik, toodete degusteerimine ja lõuna.
Vinkymon OÜ – ebaküdoonia ja küüslaugu kasvatamine ning töötlemine. Ettevõtte tutvustus ja toodete degusteerimine.
Bussi tagasijõudmise ajad:
17.45 Mäo, 18.15 Puhu-Rist, 19.00 Tartu Lõunakeskuse parkla.
*korraldajal on õigus teha muudatusi seminari ajakavas
Lektorite lühitutvustus, ekspertiis, kvalifikatsioon
Ettevõtteid tutvustavad ettevõtete juhid või esindajad.

Nöösker mõdukoda

Nöösker on Eesti ja tegelikult kogu lähipiirkonna esimene modernne mõdukoda. Mõdu on aastatuhandete pikkuse ajalooga meest, veest ja pärmist kääritatud alkohoolne jook, mis on veini kangusega ja põnevate erinevate maitsetega.

SirLoin OÜ – lihatööstus ja kodulindude tapamaja. Ettevõtet tutvustab Lauri Bobrovski.
Ettevõtte moto veebilehelt: Muudame kodumaise liha väärt toodeteks.

Lihatoodete valmistamise teenust on ettevõte pakkunud alates 2017. aastast, kuid 2024. aasta alguses avasid kaasaegse tapamaja ja lihatööstuse Metsla külas Järvamaal, kus pakume jahimeestele ja loomakasvatajatele kodulindude tapamaja ning uluki- ja koduloomade liha töötlemise teenust. Lisaks annab Lauri ülevaate ka mahekanakasvatusest Äntu mõisas.

Eesti piiritusetööstuse muuseum-külastuskeskus. Ettevõtet tutvustab Erle Võsa-Tangsoo

Muuseum-külastukeskuse ringkäigul tutvustatakse piiritusetööstuse ajalugu ning tänapäevast tootmist MOE Distillery ja MUDDIS Õllevabrikus, lisaks toimub toodete degusteerimine.

Vinkymon OÜ. Ettevõtet tutvustab Rando Vink (tegevjuht) või Maila Vink (tootejuht).
Eestimaiste supertoidu-ainete ebaküdoonia ja küüslaugu kasvatamine ning töötlemine.
https://www.vinkymon.ee/

Vinkymon OÜ on perefirma, mis asutati 2012. aastal. Ettevõte on spetsialiseerunud eestimaiste supertoiduainete ebaküdoonia ja küüslaugu kasutamisele ja töötlemisele. Enamus tööprotsessidest toimub käsitsi, pakkudes kõrget, algusest lõpuni kontrollitud kvaliteeti.

Üritus viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Reve Lambur
reve.lambur@metk.agri.ee
+372 529 8009

Agrovizija messi külastus
2024-06-19 - 2024-06-21 | Muu, Eesti
AS Dotnuva Baltic ja OÜ Smartfor kutsuvad Sind juunikuus Leetu Agrovizija messi külastama.
Agrovizija on üle aasta toimuv üks suuremaid põllumajandusmasinate ja -tehnoloogiate näitusi Leedus, mis on suunatud põllumajandusvaldkonnas tegutsevatele ettevõtetele ja professionaalidele. Tegemist on välialal toimuva näitusega, kus demonstreeritakse traktoreid, külvikuid, iseliikuvaid pritse ja muid põllutöömasinaid, seejuures saab näha kasvamas ka erinevaid põllukultuuride sorte. Rohkem infot Agrovizija kohta leiad SIIT
Agrovizija ühiskülastus Eestist toimub 19.-21. juunil 2024
Koolitusreisi maksumus 295 € + km
Hind sisaldab:

Kohta mugavustega Lux Charter bussis
Ühepäevast sissepääsupiletit Agrovizija messile
Dotnuva Seeds seemnekeskuse külastust
2 ööd (kahekohalistes tubades) koos hommiku- ja õhtusöökidega Kaunases hotellis ibis Styles Kaunas Centre***

Hinnas ei sisaldu lõunasöögid ning reisikindlustus.
Üldine ajakava:

Kolmapäeval, 19. juuni varahommikul väljub buss Eestist Tartu Lõunakeskuse parklast, vahepeatustega AS Dotnuva Balticu Viljandi esindus ja Häädemeeste Circle K tankla, Leetu Kaunasesse.
Neljapäeval, 20. juunil külastame Agrovizija messi ning Dotnuva Seeds seemnekeskust.
Reedel, 21. juunil tagasisõit Kaunasest Eestisse. Eestis peatused Häädemeeste Circle K tanklas, AS Dotnuva Balticu Viljandi esinduse ees ning lõpp-peatus Tartu Lõunakeskuse parklas.

Täpsema kellaajalise programmi väljastame osalejatele üks nädal enne väljasõitu.
Huvi korral palun registreeri end hiljemalt 03.06.2024 tulijaks siin: https://forms.gle/CWsckK7oYCMhEeE9A
Täpsustavate küsimuste korral võta palun ühendust AS Dotnuva Balticu müügidirektori Oliver Raudnagel´iga – tel +372 523 5257, e-maili aadress oliver.raudnagel@dotnuvabaltic.ee

Piimakäitlejate õppereis Austriasse
2023-11-24 - 2023-11-26 | Muu, Eesti
Talumeiereide Liit MTÜ ja Maaelu Teadmuskeskuse koostöös toimub õppereis piimaväikekäitlejatele Austriasse.
Väikepiimatootmine Austrias. Foto: Sefan Kirchweger
Õppereisi eesmärk on vaadata väiketöötlemise innovaatilisi, ring- ja rohemajandamise häid väike(piima)töötlemise näiteid, lisaks võimalusel lühikeste tarneahelate näiteid.
Õppepäevade jooksul külastatakse vähemalt 2 talu, kus töödeldakse piimatooteid ja/või 2 väiketööstust, mis väärindavad piima.
Tegevuste peamiseks sihtgrupiks on põllumajandustoodete tootmise ja töötlemisega tegelevad mikroettevõtjad, kuid osaleda võivad ka ametiasutuste töötajad, konsulendid, koolitajad, maaelanikud.

Kavandatud külastuskohad:

KäseStrasse Bregenzerwald – piirkonna juustulaagerduskeldri külastus – https://www.kaesestrasse.at/
Metzler Molkeprodukte – kitsepiimatooted, kosmeetika jne https://www.molkeprodukte.com/
Bregenzerwälder Käsehaus – kohaliku toodangu müük, piimatooted, lihatooted jne https://www.kaesehaus.at/

Õppereis toimub inglise ja/või saksa keeles.
Õppereisil on omaosalus 200 eurot

Õppereis viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames, toetab Euroopa Liit.
Lisainfo: Mirjam Pikkmets, mirjam.pikkmets@gmail.com 56569491

Maaettevõtluse õppereis Rootsi
2023-11-08 - 2023-11-10 | Muu, Eesti
Maaelu Teadmuskeskus korraldab 8.-10. novembril õppreisi Rootsi.
Õppereisil tutvustatakse Rootsi ettevõtjate praktikaid. Eesmärk on näidata maapiirkonna ettevõtjatele võimalusi, mis on edu toonud teistes sarnase äri- ja kultuuriruumiga riikides maapiirkondades tegutsevatele ettevõtjatele.
Sihtrühmaks on kasvupotentsiaaliga töökohti loovad väikeettevõtjad maapiirkonnas, eelkõige Kagu-Eestis ja Ida-Virumaal.

Õppereisi käigus on planeeritud külastada Leader Sörmlandskusteni Nyköpingu ümbruskonnas tegutsevaid ettevõtjaid. Eesti ettevõtjaid võtavad vastu Jacqueline Hellsten (Leader Sörmlandskusteni ärijuht, Rosenhaska mõisakompleksi eestvedaja) ja giid Cornelia Eriksson (Vistancia Conferences).

Loodusturism Nynäs – Mõned väikeettevõtjad on koostöös erinevate osalejatega loonud mitmepäevase matkapaketi koos ööbimisega Sörmlandi erinevates unikaalsetes keskkondades. Nynäsi lossis koguneme lõunale ja projekti tutvustamisele.
Pumpstationen Art and Craft Café – Külastame oma giidi esindussaali. Saame teada rohkem erinevate keraamika tehnikate kohta töökojas (raku, salt fire, blueclay).
Rosenhanska Magasinet B&B – Mõisakompleks, mille tavapäraste tööde kõrval on kujunenud peokorralduse kõrvaläri.
Högtorps gård – Högtorpi talus valmistatakse erinevaid tooteid metsasaadustest, mis annavad edasi ja täiustavad põhjamaiseid maitseid.
Hempster of Sweden – Värske ja maheda kanepijookide valmistaja. Ettevõtte fookuses on tehnoloogia ja protsesside arendamine.
Jürss mejeri – Erinevate juustu valmistamise meierei.
ReTuna – Maailma esimene taaskasutuskeskus. Vanadele asjadele antakse uus elu läbi ümbertöötlemise.
Wäsby magasin – Wäsbyholmi talus on renoveeritud vana ait, kus on mitu sisekujunduspoodi, kohvik ja restoran.
Älebygård – Mitme ettevõtte koostööl valminud ärimaja, kus asub talupood, lihapood, toitlustusruum, majutus ja peoruum.

*korraldajal on õigus teha muudatusi õppereisi kavas

Õppereisi oodatav tulemus on, et osalevad ettevõtjad rakendavad saadud teadmisi ja kogemusi ning tõstavad sellega oma konkurentsivõimet, kasvatavad käivet ja loovad uusi töökohti. ÜPP üheks eesmärgiks on hoida alal maapiirkondade majandust läbi ettevõtluse arendamise ja mitmekesistamise maapiirkonnas. Ettevõtete konkurentsivõime seisukohast on oluline viia end kurssi parimate praktikatega tootlikkuse, turundamise ja tootearenduse tõhustamisel. Eelkõige on oluline saada kogemusi ja kontakte kaasaegsete tehnoloogiate, materjalide ja meetodite juurutamiseks oma ettevõttes.

Õppereis toimub inglise keeles.

Õppereis on tasuta, kuid selle eest arvestatakse vähese tähtsusega abi (VTA) kuni 1500 € ühe osaleja kohta. Vähese tähtsusega abi kohta loe lähemalt SIIT.

Õppereis viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.
Lisainfo: Anna Marie Reimann (annamarie.reimann@metk.agri.ee, +372 58026888)

Maaettevõtluse õppereis Rootsi
2022-10-05 - 2022-10-06 | Muu, Eesti
Põllumajandusuuringute Keskus (PMK)/Maaeluvõrgustik korraldab 5.-6. oktoober õpperisi Rootsi
Õppereisil tutvustatakse Rootsi ettevõtjate praktikaid. Eesmärk on näidata maapiirkonna ettevõtjatele võimalusi, mis on edu toonud teistes sarnase äri- ja kultuuriruumiga riikides maapiirkondades tegutsevatele ettevõtjatele.
Sihtrühmaks on kasvupotentsiaaliga töökohti loovad väikeettevõtjad maapiirkonnas, eelkõige Kagu-Eestis ja Ida-Virumaal.
Külastatavad ettevõtted:

Cireko(https://cireko.se/) – Äri- ja liikmesorganisatsioon, mis on sõltumatu ja mittetulunduslik. Eesmärk on ettevõtete üleminek ringmajandusele. Arendatakse koostöövõrgustikke ettevõtete, omavalitsuste ja teiste organisatsioonide vahel. Lisaks korraldatakse sellekohaste teadmiste konverentse.
ReTuna (https://www.retuna.se/) – Maailma esimene taaskasutuskeskus. Eraettevõtted, kes on rentinud keskuse pinda, saavad tasuta ära antud asjad oma kaupluses edasi müüa.
Lindeborgs eco retreat (https://www.lindeborgs.com/) – Jätkusuutlik mahetalu süsinikneutraalses asukohas, mis pakub heaoluteenuseid, näiteks jooga, keraamika valmistamine.
Rosenhanska (rosenhanska.se) – Pika ajalooga mitmekülgne mõisakompleks, kus saab korraldada pidusid, käia mööda matkaradasid, võtta „metsavanne“, sõita parvega ja palju muud.
Ersboda 4H gård (https://www.4h.se/ersboda/) – Farmi juhib mittetulunduslik laste- ja noorteühing Ersboda 4-H klubi. Ideeks kaasata maapiirkondadesse noori, andes neile võimaluse näha elu väljaspool linnaruumi.
Swedish Fish Auctions (https://svenskafiskauktioner.se/en/) – Euroopa suurim jõekalade ja jõevähkide digitaaloksjon.

Õppereisi tasu on 300 eur/osaleja.
Osalustasu ja projektitoetusega kaetakse transpordikulu (lennuk ja kohapealne liikumine), majutus ja muud korralduskulud. Tasu maksmise osas võetakse ühendust registreerunud osalejaga korraldaja poolt (kontrolli oma kontaktandmete korrektsust)
Õppereisi oodatav tulemus on, et osalevad ettevõtjad rakendavad saadud teadmisi ja kogemusi ning tõstavad sellega oma konkurentsivõimet, kasvatavad käivet ja loovad uusi töökohti. ÜPP üheks eesmärgiks on hoida alal maapiirkondade majandust läbi ettevõtluse arendamise ja mitmekesistamise maapiirkonnas. Ettevõtete konkurentsivõime seisukohast on oluline viia end kurssi parimate praktikatega tootlikkuse, turundamise ja tootearenduse tõhustamisel. Eelkõige on oluline saada kogemusi ja kontakte kaasaegsete tehnoloogiate, materjalide ja meetodite juurutamiseks oma ettevõttes.
Lisainfo ürituse kohta: Hanna Raidvere-Sepp, PMK/Eesti maaeluvõrgustik, tel. 53 603 671,
e-mail: hanna.raidvere-sepp@pmk.agri.ee
